Y BACHGEN MAIN. 


FEL 'r oeddwn i yn rhodio'r gauaf, 

Dydd Mawrth diweddaf o ddyddiau'r byd, 
Mewn lle isel dan goedydd tawel, 

Lle clywn îi ddwy'n ymgomio yng nghyd ; 
Nesu wnes yn nes-nes atynt, 

Nes oeddwn yn y lle a'r man ; 
Pwy oedd yno yn ymgomio 

Ond f” anwyl gariad gyda'i mam. 


““ Fy anwyl eneth, ti sydd yma í 

Gyda ni â'th ddwylaw'n rhydd, 

Yn lân dy drwsiad, yn hardd d' osodiad, 
A minnau am dy fateho sydd ! 

Cei fowntio'th geffyl, fy nghangen gynnil, 
A gweision sifil iawn i'w trin, 

A' golud bydol, sef aur melynion, 
Ac ârian gloewon wrth dy glun.” 


“' Pe cawn i ranau gwledydd India, 
Sidan Persia, aur Periw, 
Gwell geny'r mab wyf. yn ei.garu, 
'Rwyf finnau am sefyll iddo'n driw.” 
“O!.ai fel yna yr wyt ti'n darparu ? 
Cei g'weirio'th wely â'r pigau drain, 
Oni choeli'm geiriau, bydd chwerw'r chwareu 
Os mentri gyda'r Bachgen Main.” 


“ Gyda'r, Bachgen Main mi fentraf, 
'Mam, a dwedyd i:chwi'r gwir ! 
Gadawa'r moddion i'r eybyddion, 
A mentraf gyda blodau'r sir : 
A'i wyneb purwyn, a'i wallt melyn, 
Ac ar ei rudd y. mdâe dwy ros : 
A gwyn-ei byd y ferch a fyddo 
Yn ei freichiau'n cysgu'r nos. 


“ Os &eth!fy nghariad dros y moroedd, 
Fe'm gatlawodd ar y'lan, 

Duw o'r nef roi rwydd-deb:iddo, 
Ac â'i: cyfarwyddo ym mhob nian : 

'Da'i ddim i wylo chwaith na becso, 
Nac i grïo ar ei ol; 

Os yw yu dygwyddo imi, 
Daw f' anwyl gariad eto'n ol. 


“ A'i law fe ysgrifenai lythyr, 
Ac ar ei gefn 'roedd sel o gŵyr ; 
Ac nid oes dim yn tori 'nghalon 
Ond ei ddarllen fore a hwyr : 
Yn ei waelod mae tair llythyren, 
Y rhai sy'n myn'd â'm pryd a'm gwedd, 
Ac oni ddaw e'n ol i'w spelio, 
Y rhai'n a'm gyr i waelod bedd. 


Dychweliad y Milwr i Dy ei Dad. 





TônN—“ Oh no, we never mention her.” 


'Nor teithio blin flynyddau maith, 
Fel crwydryn o fy ngwlad, 

O pa mor hyfryd dechreu'm taith 
Tua thawel dŷ fy nhad ! 

Can's ar ei bwys mae llwyni glas, 
Ac adar hoff eu cân, 

A roisant gynt i'm horiau flas, 
Wyf 'nawr ar golli'n lân. 


Y galon oedd yn ddewr fel dur, 
A chryf ar faes y gwaed, 

A gryna fel y ddalen ir, 
Wrth weled tŷ fy nhad ; 

Mi wela'r drws, mi wela'r faino, 
A'r hen 'stôl bedair tro'd, 

Ond nid wy'n clywed tyner gainc 
Fy mam yn troi ei rhod. 


Pa fodd y gallaf fyn'd i'w clyw î 
Pa fodd y rhoddaf gam ? 

Ac os dangosaf 'mod i'n fyw, 

Pwy ddengys 'nhad a 'mam? 

Tyngedaf chwi â thyner gais, 
Gartrefol adar bach, 

I roi'im' arwydd llon â'ch llais, 
Eu bod hwy'n fyw ac iach. 


Mae'r mwg yn wyn o'r simne gul 
Yn taenu gwres trwy'm gwa'd, 
Ond gwell f'ai genyf weithiau fyrdd 
Wel'd copa gwyn fy nhad. 

I ble'r aeth pob rhyw wyneb llon ? 
B'le'r aeth y lleisiau mwyn ? 

A yrwyd pawb'r hyd daiar gron, 
Fel fi, heb nyth na llwyn ? 


Mi wela 'nghorgi bach yn fyw, 
A'i groen yn dŷn a thlws, 

A dacw'r hen berchenog syw 
Yn agor iddo'r drws! 

O clywch, hen wr, un gair gen' i, 
Cyn trwch yn eich ol, 

Os nad yw'r drws yn llai na bu, 
Awn drwyddo go'l yng ngho'l. 


Cwynfan y Morwr. 


O! Bachgen wyf o Gymru fach, 
Ym mhell o'm gwlad yn byw, 

Ac wedi colli'm llong a'm llwyth, 
A boddi wnaeth fy'm criw. 


Fy anwyl gadben, 'nhad oedd hwn, 
Mae'n drwm im' ddweyd i chwi, 
Sydd wedi myn'd i'r eigion dwfn, 
Y llanw mawr a'r lli'. 


Yn wlyb, yn wan ce's innau'r lan, 
Er saled oedd fy ngwedd,— 

A rhai duon drwg eu lliw 

Yn barod i'm rhoi'n y bedd, 

Ar lan y môr yn wlyb, yn wan, 
Yn ewyno yr wyf. fi, 

Heb neb o'r duon drwg eu lliw 
Yn ewyno dim i mi. 


Pe gwyddai'm hanwyl fam fy hun 
Mor galed yw arnaf fi, 

OJ! wedi colli'm llong a'm llwyth, 
A'i hanwyl briod hi. 

Ond bachgen wyf wedi colli 'nhad, 
Ym mhell o'm gwlad yn byw ; 

Wrth feddwl am fy anwyl fam, 
'Rwy'n farw ac eto'n fyw. 


'Rwy'n fachgen ieuanc o ran oed, 
Ni ŵyr fy'm troed ple i droi, 

A'm pen yn rhydd, a'm calon brudd, 
'R wyf|heno wedi'm cloi. 

Pe gwyddai'm hanwyl fam fy hun 
Ple'r wyf y noswaith hon, 

Fe fydda'i chalon fach yn brudd, 
O friw o dan ei bron. 


'Rwy'n meddwl am fy anwyl fam; 
Bm ar ei deulin hi 

Yn sugno|llaeth o'i hanwyl fron,— 
Mor anwyl oeddwn i, 

Er hyn i gyd 'rwyf yma'm hun, 
Yn wael fy llun a'm lliw, 

Heb fedru deall iaith y wlad, 
Wedi colli'm tad a'm criw. 


Pe gwyddai'm hanwyl fam fy hun 

Mor galed yw arnaf fi, 

Ni fedraf lai pa meddwl hyn,— 
Fe dd'rysai'i synwyrhi. 

Er:hyo ì,.gyd 'rwyf eto'n fyw, 

Trugaredd Duw, 'rwy'n iach, 
Os ca'i long i fyn'd i Loegr dir, 
'Da'i bytho Gymru fach. 





